|  |  |  |
| --- | --- | --- |
| ZnakRZS | Република СрбијаРепублички завод за статистику |  |
| ISSN 0353-9555 |
| **САОПШТЕЊЕ** | **ЗР10** |
| број 034 - год. LXX, 25.02.2020. |
| **Статистика зарада** | СРБ034 ЗР10 250220 |
|  |

**Просечне зараде по запосленом, децембар 2019.**

Просечна зарада (бруто) обрачуната за децембар 2019. године износила је 82 257 динара, док је просечна зарада без пореза и доприноса (нето) износила 59 772 динара.

Раст бруто зарада у периоду јануар–децембар 2019. године, у односу на исти период прошле године, износио је 10,5% номинално, односно 8,4% реално. Истовремено, нето зараде су порасле за 10,6% номинално и за 8,5% реално.

У поређењу са истим месецом претходне године, просечна бруто зарада за децембар 2019. године номинално је већа за 14,0%, а реално за 11,9%, док је просечна нето зарада већа за 14,1% номинално, односно за 12,0% реално.

Медијална нето зарада за децембар 2019. износила је 44 530 динарa, што значи да је 50% запослених остварило зараду до наведеног износа.

1. **Просечне зараде, децембар 2019.**

РСД

|  |  |  |  |  |
| --- | --- | --- | --- | --- |
|   | Зараде | Зараде без пореза и доприноса | IV квартал | II полугодиште |
| XII 2019 | I–XII 2019 | XII 2019 | I–XII 2019 | зараде | зараде без пореза и доприноса | зараде | зараде без пореза и доприноса |
|   |  |   |   |   |  |   |  |  |
| **Република Србија – укупно** | **82 257** | **75 814** | **59 772** | **54 919** | **78 747** | **57 058** | **76 876** | **55 676** |
|   |  |  |  |  |  |  |  |  |
| Зараде запослених у радном односу | 82 737 | 76 269 | 60 144 | 55 271 | 79 219 | 57 422 | 77 351 | 56 041 |
| Зараде запослених ван радног односа | 53 941 | 50 562 | 37 805 | 35 440 | 52 229 | 36 609 | 50 969 | 35 726 |
|   |  |  |  |  |  |  |  |  |
| Зараде запослених у правним лицима  | 87 552 | 80 572 | 63 704 | 58 439 | 83 773 | 60 775 | 81 731 | 59 264 |
| Зараде предузетника и запослених код њих | 43 203 | 40 688 | 30 768 | 28 934 | 41 760 | 29 709 | 41 243 | 29 334 |
|   |  |  |  |  |  |  |  |  |
| Зараде у јавном сектору | 91 581 | 85 341 | 65 987 | 61 392 | 88 734 | 63 830 | 86 454 | 62 187 |
| Зараде ван јавног сектора | 78 038  | 71 395 | 56 959 | 51 917 | 74 206 | 53 979 | 72 496 | 52 698 |

**2. Индекси зарада**

|  |  |  |
| --- | --- | --- |
|  | Зараде | Зараде без пореза и доприноса |
|  XII 2019 XI 2019 |  XII 2019∅ 2018 |  XII 2019 XII 2018 | I–XII 2019I–XII 2018 |  XII 2019 XI 2019 | XII 2019∅ 2018 | XII 2019XII 2018 | I–XII 2019I–XII 2018 |
|  |  |  |  |  |  |  |  |  |
| Номинални индекси | 105,6 | 119,9 | 114,0 | 110,5 | 106,1 | 120,4 | 114,1 | 110,6 |
| Реални индекси | 105,1 | 117,4 | 111,9 | 108,4 | 105,6 | 117,9 | 112,0 | 108,5 |

**Методолошка објашњења**

**Извор података**

Истраживање о зарадама заснива се на подацима из обрасца Пореске пријаве за порез по одбитку (образац ППП-ПД). Просечне зараде израчунавају се на основу износа обрачунатих зарада за извештајни месец и броја запослених који је изражен еквивалентом пуног радног времена (*full-time equivalent – FTE*).

**Обухват**

Обухваћени су сви пословни субјекти који су Пореској управи доставили електронски попуњен образац пореске пријаве ППП-ПД са обрачунатим зарадама.

Обухваћене су све категорије запослених за које су послодавци, тј. пословни субјекти, Пореској управи доставили електронски попуњен образац пореске пријаве ППП-ПД са обрачунатим зарадама.

**Дефиниција зараде**

У истраживању о зарадама (у складу са Законом о раду и Законом о порезу на доходак грађана) под зарадом се подразумевају све исплате запосленима на које се плаћају припадајући порези и доприноси.

Зараду чине:

* зараде запослених у радном односу, укључујући накнаде за дежурства, за рад ноћу и по сменама, недељом и празником; накнаде за исхрану у току рада и за неизвршене часове рада (годишњи одмор, плаћено одсуство, празници, боловања до 30 дана, одсуство због стручног усавршавања, застој у раду који није настао кривицом радника); регрес за коришћење годишњег одмора, награде, бонуси и сл.;
* накнаде за рад запослених ван радног односа (по основу уговора о обављању привремених и повремених послова).

Зарадом се не сматрају накнаде по основу уговора о делу, накнаде за боловања дужа од 30 дана, накнаде трошкова запосленима за долазак на посао и одлазак са посла, за време проведено на службеном путу у земљи и иностранству, накнаде за смештај и исхрану током рада и боравка на терену, отпремнине запосленима при одласку у пензију или за чијим је радом престала потреба, једнократне накнаде у складу са социјалним програмом, накнаде трошкова погребних услуга и накнаде штете због повреде на раду или професионалног обољења, јубиларне награде, солидарне помоћи, као ни остала примања за која се не плаћају порези и доприноси.

Републички завод за статистику од 1999. године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

|  |
| --- |
|  |

Контакт: cmilja.ivkovic@stat.gov.rs тел.: 011 2412-922, локал 376

Издаје и штампа: Републички завод за статистику, 11 050 Београд, Милана Ракића 5
Tелефон: 011 2412-922 (централа) • Tелефакс: 011 2411-260 • www.stat.gov.rs
Одговара: др Миладин Ковачевић, директор
Tираж: 20 • Периодика излажења: месечна